Nr:

# **DECIZIA ETAPEI DE ÎNCADRARE**

## proiect

Ca urmare a solicitării de emitere a acordului de mediu adresate de **TUCAN CĂTĂLIN-VALENTIN şi soţia TUCAN IONELA-DANIELA,** cu domiciliul în judeţul Dolj, municipiul Craiova, str. Brestei, nr. 142, înregistrată la Agenţia pentru Protecţia Mediului Mehedinţi cu nr. 895 din 21.01.2022, în baza Legii 292/2018 privind evaluarea impactului anumitor proiecte publice şi private asupra mediului şi a O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei salbatice, aprobată cu modificări şi completări prin Legea nr. 49/2011, cu modificarile si completarile ulterioare, Legii apelor nr. 107/1996, cu modificările şi completările ulterioare, A.P.M. Mehedinți decide**,** ca urmare a şedinţei Comisiei de Analiză Tehnică din data de 19.05.2022, că proiectul **sistematizare teren, construire casă de vacanţă D+P+2E, foişor, puţ forat, bazin vidanjabil etanş, apărare de mal, acostare ponton, împrejmuire şi acces auto la DN 57**, proiect propus a fi amplasat în **comuna Eşelniţa, str. Dunării, nr. F.N., zona MALA-OGAŞUL** **DRAGOMIR,** județul Mehedinți, **nu se supune evaluării impactului asupra mediului**.

 Justificarea prezentei decizii:

**I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

Proiectul se încadrează în prevederile legii privind evaluarea impactului anumitor proiecte publice și private asupra mediului, anexa nr. 2, pct. 10 (f) – “…lucrări de canalizare şi *lucrări împotriva inundatiilor”*

1. **Caracteristicile proiectului**:
2. demensiunea și concepția proiectului:

Investitia se va realiza pe un teren proprietatea privata a solicitantului, cu suprafata de 601 m2, conform contractului de vanzare-cumparare, incheiere de autentificare nr. 2154/30.12.2021, notar public Oprisor Dumitru.

 Bilant teritorial propus:

- suprafata totala teren, At – 601,00 m2

- suprafata totala construită Ac = 149,60 m2

- suprafata totala construită desfasurata Acd = 632,90 m2

 POTmax =40 (50)% CUT max = 1

 Casa de vacanta D+P+2E

Proiectul propune un singur corp de clădire, cu regim de inalţime D+P+2E. La demisol living si casa scarii, o bucatarie ,o baie o magazine si o centrala termica. La parter 6 dormitoare, 6 bai si casa scarii. La etajul unu 2 dormitoare, 2 bai, 2 apartamente si casa scarii. La etajul doi propunem 2 dormitoare, 2 bai, 2 apartamente si casa scarii.

Cladirea se realizeaza din zidarie din BCA, cu grosimea de 30 de cm cu plansee din betonarmat.

 Se va realiza un ponton plutitor (6 m x 4 m) ce va realiza din grinda din lemn de răşinoase. Acesta va fi prevazut cu balustrada pe toate cele 4 laturi cu H = 1 m, paratrasnet, colaci de salvare şi lumini de semnalizare specifice. In balustrada se prevede a se realiza o deschidere pentru accesul persoanelor şi accesul la apă.

Accesul la pontonul plutitor se va realiza pe o pasarela, L=10 m , l=1,50 m care va fi sprijinita pe lucrarea de aparare de mal.

 Aparare de mal

 Pentru a impiedica eroziunea malului data de curgerea fluviului sau de valuri se propune ca pe tot frontul ce apartine proprietarului de la Dunare sa se realizeze un zid din piatra mare, rostuita cu înaltimea de cca 2.0 m, L= 36 m, l= 60 cm pana la cota superioara de +70.25 mdMA, iar cota inferioara+68,25 mdMA

 Alimentarea cu apă: pentru nevoi igienico – sanitarese va asigura prin forajul ce va avea următoarele caracteristici: H= 35 m, Qexploatare= 0,5 l/s.

Apele uzate menajere vor fi colectate prin intermediul reţelei de canalizare din conducte PVC, Ø 110 mm, L= 4 m şi evacuate intr-un bazin etans vidanjabil, V = 25 m3, de unde vor fi vidanjate si transportate la statia de epurare a localitatii Eşelniţa, conform acordului nr. 14 din 31.01.2022 emis de SC Gospodărie Comunală Eşelniţa SRL

Apele pluviale convențional curate provenite de pe acoperișuri vor fi colectate prin intermediul jgeaburilor și burlanelor, fiind evacuate liber pe terenul beneficiarului.

 Vecinătăți:

* la nord – DN 57
* la est – NC 51880
* la sud – fluviul Dunărea
* la vest - proprietate Moaca N. Nicolae
1. cumularea cu alte proiecte: nu este cazul
2. utilizarea resurselor naturale: în cantităţi limitate, agregate minerale şi combustibili  pentru utilaje, achiziționate de la firme autorizate;
3. cantitate și tipurile de deșeuri generate/gestionate:

- proiectul va genera deşeuri  fără caracter periculos  în etapa de execuţie, deşeuri din construcţii și deșeuri menajere

- la faza de funcționare deșeurile rezultate vor fi de tip menajer;

1. poluarea și efectele negative: realizarea proiectului nu produce poluare semnificativă – gaze de eșapament de la mijloacele de transport și utilaje, pe perioada de realizare a proiectului; zgomot local, temporar pe perioada realizării proiectului.
2. riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:   nu se vor utiliza substanţe periculoase, tehnologia nu prezintă risc de accidente majore. Datorită dimensiunilor reduse ale proiectului nu se vor degaja cantități notabile de gaze cu efect de seră;
3. riscurile pentru sănătatea umană: nu e cazul.
4. **Amplasarea proiectului:**
5. utilizarea actuală și aprobată a terenurilor: terenul pe care se va implementa proiectul este situat în intravilanul comunei Eșelnița, categoria curți-construcții conform Certificat de Urbanism nr. 1/12.01.2022 eliberat de Primaria comunei Eșelnița
6. bogăția, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zonă și din subteranul acesteia –   proiectul va utiliza în cantităţi limitate agregate minerale şi combustibili  pentru utilaje, în etapa de realizare;
7. capacitatea de absorbţie a mediului natural:
8. zone umede, zone riverane, guri ale râurilor: proiectul se va implementa pe malul Dunării;
9. zone costiere și mediul marin: nu este cazul;
10. zonele montane și forestiere: nu este cazul;
11. arii naturale protejate de interes național, comunitar, internațional: amplasamentul pe care urmează să se realizeze proiectul se află în aria naturală protejată – Porțile de Fier, Munții Almăjului și Locvei, cod arie: D, ROSCI0206, ROSPA0080,
12. zone clasificate sau protejate conform legislației în vigoare: nu este cazul;
13. zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii și relevante pentru proiect sau în care se consideră că există astfel de cazuri: nu este cazul
14. zonele cu o densitate mare a populației: nu este cazul;
15. peisajele și situri importante din punct de vedere istori, cultural sau arheologic: nu este cazul.
16. **Tipurile și caracteristicile impactului potențial:**
17. importanța și extinderea spațială a impactului: local, temporar, în zona de lucru, în perioada de execuție,
18. natura impactului: nu este cazul;
19. natura transfrontieră a impactului: având în vedere localizarea proiectului și caracteristicile acestuia, nu va exista un impact transfrontalier;
20. intensitatea şi complexitatea impactului: proiectul propus generează un impact pozitiv indirect, pe termen lung asupra populației, contribuind la dezvoltarea turistică a zonei;
21. probabilitatea impactului – redusă, atât pe perioada de execuţie cât şi la funcţionare;
22. debutul, durata, frecvenţa şi reversibilitatea preconizate ale impactului – durata aproximativă a implementării proiectului și implicit a impactului asupra mediului este evaluată la 12 luni;
23. cumularea impactului cu impactul altor proiecte existente și/sau aprobate: nu este cazul;
24. posibilitatea de reducere efectivă a impactului: nu este cazul.

 Pe perioada parcurgerii procedurii nu au fost observații din partea publicului.

1. **Motivele pe baza cărora s-a stabilit necesitatea neefectuării evaluării adecvate sunt următoarele:** conform punctului de vedere nr. 38 din 26.01.2022 emis de Biroul Calitatea Factorilor de Mediu – Biodiversitate din cadrul Agenției pentru Protecția Mediului Mehedinți, proiectul nu intră sub incidența art. 28 al OUG nr. 57/2007 privind regimul ariilor naturale protejate, conservarea habitatelor naturale, a florei și faune sălbatice, aprobată și modificată prin Legea 49/2011, cu modificările și completările ulterioare, terenul fiind situat în zona de dezvoltare durabilă a Parcului Natural porțile de Fier, conform Planului de management aprobat prin H.G. nr. 1048/2015.

 A fost obţinut Avizul nr. 2537/26.01.2022 al Administraţiei Parcului Natural Porţile de Fier R.A.

1. **Motivele pe baza cărora s-a stabilit necesitatea neefectuării evaluării impactului asupra corpurilor de apă** – lucrările propuse a se realiza nu vor avea un impact semnificativ asupra corturilor de apă, nu este este necesară elaborarea studiului de evaluare a impactului asupra corpurilor de apă (SEICA).

**Condiţii de realizare a proiectului:**

* + se vor respecta datele şi specificaţiile din documentaţia tehnică, precum şi legislaţia de mediu în vigoare; se vor respecta măsurile prevăzute prin proiect în vederea diminuării impactului asupra factorilor de mediu; lucrările se vor desfăşura cu respectarea condiţiilor tehnice prevăzute prin actele de reglementare prealabile, emise de alte autorităţi;

- beneficiarul răspunde de realizarea corectă a lucrărilor propuse, prezentate în Memoriul de prezentare;

* + lucrările se vor desfăşura cu respectarea condiţiilor tehnice şi a regimului juridic prevăzute prin actele de reglementare prealabile, emise de alte autorităţi;
	+ se vor respecta condiţiile specifice impuse prin Avizul de Gospodărire a Apelor nr. ABAB-112/13.04.2022 eliberate de Administraţia Bazinală de Apă Banat:
1. Elaboratorul documentației tehnice de fundamentare și titularul proiectului își asumă responsabilitatea corectitudinii datelor și informațiilor cuprinse în documentația tehnică de fundamentare aferentă, care a stat la baza eliberării avizului de gospodărire a apelor.
2. Lucrarile se vor realiza in limita proprietatii.
3. Din albia cursului de apăse vor realiza cu respectarea prevederilor Ordinului M.M.D.D. nr. 1163/2007 privind "Aprobarea unor măsuri pentru îmbunătăţirea soluţiilor tehnice de proiectare şi realizare a lucrărilor hidrotehnice de amenajare şi reamenajare a cursurilor de apă pentru atingerea obiectivelor de mediu din domeniul apelor".
4. Beneficiarul investiției are obligația incheierii unui contract cu firma de vidanjare si operatorul statiei de epurare pentru preluarea apelor uzate menajere din bazinul etanș vidanjabil și epurarea acestora

5. Beneficiarul are obligaţia să se racordeze la reţeaua centralizată de alimentare cu apă şi canalizare menajeră a localităţii Eșelnița, în momentul extinderii acesteia în zona investiției

1. Se interzice ”evacuarea de ape uzate epurate si/sau neepurate in apele subterane sau pe terenuri, cu exceptia folosirii apelor uzate epurate corespunzator, cu respectarea indicatorilor de calitate la evacuare prevazuti in Hotararea Guvernului nr. 188/2002 pentru aprobarea unor norme privind conditiile de descarcare in mediul acvatic a apelor uzate, cu modificarile si completarile uherioare, pentru irigatii, in urma unui studiu si cu conditia monitorizarii acestor ape" (Articolul 16 1 din Legea Apelor nr. 107/1996, cu modificarile si completarile ulterioare)
2. Poluarea in orice mod a apelor de suprafata sau subterane se sanctioneaza prin aplicarea prevederilor Legii Apelor nr. 107/1996, cu modificarile si completarile ulterioare
3. In cazul producerii unor daune riveranilor (efece distructive sau pagubitoare), din cauza executiei respectiv exploatarii necorespunzatoare care poate influenta defavorabil curgerea apelor, poluarea apelor, stabilitatea malurilor beneficiarul va suporta integral cheltuielile generate de remedierea acestora
4. Beneficiarii avizului de gospodărire a apelor au obligația să anunțe emitentul, în scris, data de începere a execuției lucrărilor, cu 10 zile înainte de aceasta
5. Beneficiarii vor solicita și vor obține toate avizele, autorizațiile, acordurile precum și punctele de vedere necesare realizării investiției
6. Avizul de gospodarire a apelor isi mentine valabilitatea pe toata durata de realizare a lucrarilor daca executia acestora a inceput in cel mult 24 luni de la data emiterii si daca au fost respectate prevederile inscrise in aviz, in caz contrar avizul isi pierde valabilitatea.

- organizarea de şantier pentru lucrările prevăzute prin proiect va fi amplasată în incinta amplasamentului proiectului şi va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane şi mediului înconjurator:

* + se vor împrejmui corespunzător zonele de lucru, se vor monta avertizoare, etc;
	+ organizarea de şantier se va realiza astfel încât impactul generat de aceasta asupra factorilor de mediu locali, pe timpul derulării lucrărilor prevăzute prin proiect, să fie cât mai redus;
	+ organizarea de şantier va fi amenajată astfel încât să asigure facilităţile de bază conform prevederilor Legii nr. 50/1991 privind autorizarea executării lucrărilor de construcţii, republicată;
	+ se vor utiliza utilaje şi mijloace de transport agrementate din punct de vedere tehnic, care să nu genereze scurgeri de produse petroliere şi lubrefianţi, zgomot, vibraţii, etc.;
	+ se va asigura întreţinerea corespunzătoare a utilajelor/mijloacelor de transport utilizate la lucrările propuse prin proiect în vederea evitării scurgerilor de combustibili şi uleiuri uzate pe sol/apă şi de alte substanţe toxice şi periculoase;
	+ se interzice stocarea temporară şi depozitarea carburanţilor şi substanţelor periculoase în zona aferentă amplasamentului;
	+ materialele necesare executării lucrărilor propuse se vor depozita în locuri bine stabilite, amenajate corespunzător;
	+ se vor lua măsuri pentru minimizarea emisiilor de pulberi în suspensie şi sedimentabile rezultate din lucrarile efectuate (săpare, compactare, spargere, strângere în grămezi, încărcarea-descărcarea) prin aplicarea de tehnologii care să conducă la repectarea prevederilor STAS 12.574-87 privind protecţia atmosferei;
	+ în incinta organizării de şantier vor fi amenajate zone speciale pentru depozitarea temporara a deşeurilor, pe categorii, stocarea deşeurilor se va face în recipienţi adecvaţi tipului de deşeu;
	+ organizarea de santier va dispune de materiale absorbante în vederea limitarii posibilelor efecte ale poluărilor accidentale;

- se vor respecta condițiile de realizare a proiectului impuse în Avizul nr. 2537 /26.01.2022 emis de RNP ROMSILVA – Administrația Parcului Natural Porțile de Fier

 - se vor lua toate măsurile necesare pentru reducerea impactului generat de proiect asupra biodiversităţii

- la implementarea proiectului se va instrui personalul asupra faptului că sunt interzise:

* orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic;
* deteriorarea și/sau distrugerea locurilor de reproducere ori de odihnă a păsărilor sălbatice, uciderea sau capturarea intenționată a păsărilor sălbatice, indiferent de metoda utilizată;
* introducerea în zona limitrofă ariei protejate a mijloacelor mecanizate care să pună în pericol speciile protejate,
* se vor utiliza căile de acces existente, care în perioada secetoasă vor fi umezite permanent;
* este interzisă tăierea oricăror specii de arbori şi arbuşti din zona proiectului;
* în cazul prezenţei pe amplasamentul proiectului a unor specii de amfibieni aceştia vor fi relocaţi, amonte de perimetrul de implementare al proiectului;
* depozitarea deşeurilor de orice fel în cursurile de apă sau abandonarea acestora în ariile naturale protejate este strict interzisă;
* la finalizarea lucrărilor, se vor îndepărta toate materialele nefolosite de pe suprafaţa ariilor naturale protejate, se vor realiza lucrările necesare pentru refacerea zonelor deteriorate şi redarea funcţionalităţii iniţiale a suprafeţelor afectate sau ocupate temporar;
* răspunderea pentru corectitudinea informațiilor puse la dispoziția autorităților competente pentru protecția mediului și a publicului revine titularului proiectului;
* la executarea lucrărilor, se vor respecta normele legale în vigoare: sanitare, de prevenire şi stingere a incendiilor, de protecţie a muncii, de gospodărire a apelor;
* in perioada execuţiei lucrărilor se vor asigura măsuri pentru limitarea antrenării prafului şi pulberilor provenite de la echipamentele mobile rutiere şi nerutiere, sau din manipularea materialelor de construcţii;
* transportul materialelor şi deşeurilor produse în timpul executării lucrărilor de construcţii se va face cu mijloace de transport adecvate, acoperite cu prelată, pentru evitarea împrăştierii acestora;
* se vor lua măsuri de evitare a poluării produsă de scurgeri accidentale de combustibili, lubrifianţi, alte substanţe chimice ce ar putea contamina solul în perioada de execuţie cât și în timpul funcționării
* autovehiculele şi utilajele folosite pentru executarea lucrărilor, vor respecta condiţiile impuse prin verificările tehnice periodice în vederea reglementării din punct de vedere al emisiilor gazoase în atmosferă;
* se vor folosi utilaje de construcţii şi mijloace de transport care să nu producă poluarea aerului şi disconfort populaţiei;
* in perioada execuţiei lucrărilor, se vor asigura condiţiile necesare astfel încât să fie respectate limitele de zgomot prevăzute de SR 10009/2017 Acustica. Limite admisibile ale nivelului de zgomot din mediul ambiant;
* deșeurile rezultate din lucrările propuse vor fi depozitate selectiv în vederea recuperării celor ce pot fi valorificate prin societăți autorizate, sau în vederea depozitării definitive a deșeurilor ce nu pot fi valorificate;
* deșeurile din construcții se vor depozita pe amplasamentul specificat de primărie prin autorizația de construire;
* este interzisă abandonarea deşeurilor sau depozitarea în locuri neautorizate;
* refacerea terenului afectat de organizarea de șantier la starea inițială;
* gestionarea tuturor categorilor de deşeuri se va realiza cu respectarea prevederilor legislatiei de mediu in vigoare si a OUG nr. 92/2021 privind regimul deşeurilor.

 La finalizarea lucrărilor se va notifica A.P.M. Mehedinţi, în vederea întocmirii procesului verbal de constatare a realizării lucrărilor prevăzute în actul de reglementare. Procesul - verbal încheiat la verificarea respectării prevederilor prezentei decizii se anexează şi face parte integrantă din procesul-verbal de recepţie la terminarea lucrărilor.

 **Prezenta decizie este valabilă pe toată perioada de realizare a proiectului**, iar în situaţia în care intervin elemente noi, necunoscute la data emiterii prezentei sau se modifică condiţiile care au stat la baza emiterii acesteia, titularul proiectului are obligaţia de a notifica A.P.M. Mehedinţi.

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele deciziile sau omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 544/2004, cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește cerințele prevăzute la art.2 lit.f), considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanțe odată cu decizia etapei de încadrare, cu acordul de mediu sau, după caz, cu decizia de respingere a solicitării acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 au obligația să solicite autorității publice emitente a deciziei menționate la art. 21 alin (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la alin.(1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la alin.(1) și (2)este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 şi ale Legii contenciosului administrativ nr. 554/2004, cu modificările şi completările ulterioare.